钦定古今图书集成/明伦汇编/人事典/第111卷 > 吕氏春秋 > 《本生篇》
## 钦定古今图书集成/明伦汇编/人事典/第111卷 > 吕氏春秋 > 《本生篇》

“始生之者天地，养成之者人也。能养天之所生而勿
撄之谓天子。天子之动也，以全天为故者也。此官之
所自立也。立官者以全生也。今世之惑主多官，而反
以害生，则失所为立之矣。譬之若修兵者，以备寇也。
今修兵而反以自攻，则亦失所为修之矣。”夫水之性
清土者之，故不得清人之性寿物者。“之，故不得
寿。物也者，所以养性也，非所以性养也。”今世之人惑
者，多以性养物，则不知轻重也。不知轻重，则重者为
轻，轻者为重矣。若此，则每动无不败，以此为君悖，以
此为臣乱，以此为子狂。三者国有一焉，无幸必亡。今
有声于此，耳听之必慊，已听之则使人声必弗听。有
色于此，目视之必慊，已视之则使人盲必“弗视。有味
于此，口食之必慊，已食之，则使人喑，必弗食。”是故圣
人之于声色滋味也，利于性则取之，害于性则舍之，
此全性之道也。世之贵富者，其于声色滋味也多惑
者日夜求，幸而得之，则遁焉。遁焉性恶得不伤？万人
操弓，共射其一招，招无不中；万物章章，以害一生，生
无不伤；以便一生，生无不长。故圣人之制万物也，以
全其天也。天全则神和矣，目明矣，耳聪矣，鼻臭矣，口
敏矣，《三百六十节》皆通利矣。若此人者，不言而信，不
谋而当，不虑而得，精通乎天地，神覆乎宇宙，其于物
无不受也，无不裹也。若天地然，上为天子而不骄，下
为匹夫而不惛，此之谓全德之人。贵富而不知道，适
足以为患，不如贫贱。贫贱之致物也难，虽欲过之奚
由？出则以车，入则以辇，务以自佚，命之曰“招蹶之机。”
肥肉厚酒，务以相强，命之曰“烂肠之食。”靡曼皓齿，郑
卫之音，务以自乐，命之曰“伐性之斧。”三患者，贵富之
所致也。故古之人有不肯贵富者矣，由重生故也。非
夸以名也，为其实也。则此论之不可不察也。